
ŠAKIŲ RAJONO SAVIVALDYBĖS TARYBA

SPRENDIMAS

DĖL PRITARIMO PROJEKTUI „VIEŠOJI ĮSTAIGA „ŠAKIŲ LIGONINĖ“. SAULĖS VANDENS ŠILDYMO SISTEMOS ĮRENGIMAS“
2014 m. lapkričio 27 d. Nr. T- 

Šakiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, rajono savivaldybės taryba nusprendžia:


1. Pritarti projektui „Viešoji įstaiga „Šakių ligoninė“. Saulės vandens šildymo sistemos įrengimas“.  


2. Užtikrinti reikiamą netinkamų projekto išlaidų finansavimą iš rajono savivaldybės 2015 m. biudžete Regioninės plėtros programai numatomų lėšų, jei pagal pateiktą paraišką bus skirta Lietuvos aplinkos apsaugos investicijų fondo (LAAIF) programos parama. 
Savivaldybės meras

VšĮ Šakių ligoninei 
ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL PRITARIMO PROJEKTUI „VIEŠOJI ĮSTAIGA „ŠAKIŲ LIGONINĖ“. SAULĖS VANDENS ŠILDYMO SISTEMOS ĮRENGIMAS““ PROJEKTO

2014 m. lapkričio 19 d. Nr. VL-1561
Šakiai


1. Parengto projekto tikslai ir laukiami rezultatai: pritarti VšĮ „Šakių ligoninė“ projektui „Viešoji įstaiga „Šakių ligoninė“. Saulės vandens šildymo sistemos įrengimas“, kuriuo bus sudaryta galimybė Šakių ligoninės pastate įrengti saulės kolektorių. Tai ne tik prisidės prie atmosferos taršos mažinimo Šakių mieste (kadangi į aplinką bus išmetama mažiau anglies dvideginio ir kitų teršalų), bet ir ekologiško energijos šaltinio naudojimas demonstruos ligoninės pacientams teigiamą atsinaujinančių energijos šaltinių vertinimą bei modernių aplinką  tausojančių technologijų diegimą Šakių rajono savivaldybėje. 

2. Projekto rengimo metu gauti specialistų vertinimai ir išvados: ---



3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projekto rengėjų nuomone, reikalingi paaiškinimai: rengiamo projekto, skirto saulės kolektoriaus Šakių ligoninės vandens ruošimo sistemose įrengimui bendra vertė – daugiau kaip 1.157.000,00 Lt. Projektas teikiamas Lietuvos aplinkos apsaugos investicijų fondui (LAAIF) ir jam numatomas 100 procentų finansavimas. Fondas finansuoja saulės vandens šildymo sistemos įrangos komplektavimo, įrangos šiluminės, automatikos bei elektrinės dalių, galutinio projekto finansinio audito bei pasiekto ŠESD mažinimo stebėsenos išlaidas. Klimato kaitos specialiosios programos lėšų naudojimo tvarkos apraše numatyta, kad netinkamos finansuoti ne tik investicinio bei techninio projektų parengimo bei projekto ekspertizės, bet ir vykdymo priežiūros, statybos techninės priežiūros, įvadinio šilumos apskaitos bei buitinio vandens paruošimo sistemos plokštelinio šilumokaičio mazgų rekonstravimo, demontavimo darbų išlaidos. Bendra šių netinkamų finansuoti išlaidų suma yra 73.000,00 Lt. Šios išlaidos yra būtinos, norint įgyvendinti projektą „Viešoji įstaiga „Šakių ligoninė“. Saulės vandens šildymo sistemos įrengimas“.
Administracijos direktorius
Juozas Puodžiukaitis

